CELEX: 32017D2182
Language: hr
Date: 2017-11-20 00:00:00
Title: Odluka Vijeća (EU) 2017/2182 od 20. studenoga 2017. o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode

24.11.2017   
            
            
               HR
            
            
               Službeni list Europske unije
            
            
               L 309/1
            
         ODLUKA VIJEĆA (EU) 2017/2182
   od 20. studenoga 2017.
   o potpisivanju, u ime Europske unije, Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:
   
               (1)
            
            
               Člankom 19. Sporazuma o Europskom gospodarskom prostoru („Sporazum o EGP-u”) predviđeno je da se ugovorne stranke obvezuju nastaviti svoje napore radi ostvarivanja progresivne liberalizacije trgovine poljoprivrednim proizvodima.
            
         
               (2)
            
            
               Vijeće je 18. studenoga 2014. ovlastilo Komisiju za otvaranje pregovora s Norveškom radi ostvarivanja veće liberalizacije bilateralne trgovine poljoprivrednim proizvodima na temelju članka 19. Sporazuma o EGP-u. Pregovori su uspješno završeni te je Sporazum u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode („Sporazum”) parafiran 5. travnja 2017.
            
         
               (3)
            
            
               Sporazum bi trebalo potpisati u ime Unije, podložno njegovu sklapanju,
            
         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma u obliku razmjene pisama između Europske unije i Kraljevine Norveške o dodatnim trgovinskim povlasticama za poljoprivredne proizvode, podložno sklapanju navedenog Sporazuma (1).
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu 20. studenoga 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  Tekst Sporazuma objavit će se u Službenom listu zajedno s odlukom o njegovu sklapanju.